cyanic-selkie/wikianc huggingface dataset:
Miro Ruokonen
Seuraura
Varsinaisella SM-liigan tulokaskaudellaan 2016–2017 Ruokonen teki 30 runkosarjaottelussa tehot 2+1=3 ja kuudessa playoff-ottelussa yhden syöttöpisteen. Hän pelasi kauden aikana miesten pelejä myös seitsemän Mestis-ottelun verran lainalla Lempäälän Kisassa. Ruokonen vahvisti kevätkaudella myös HPK:n A-nuoria, jossa hän voitti kauden päätteeksi Suomenmestaruuden. Huhtikuussa 2017 Ruokonen teki HPK:n kanssa kaksivuotisen jatkosopimuksen. Kauden 2017–2018 hän teki SM-liigassa 40 runkosarjaottelussa tehot 4+2=6. Ruokonen edusti HPK:ta myös Spengler Cupissa. Hän pelasi myös viisi ottelua lainalla LeKissä. Kaudella 2018–2019 Ruokonen päätteeksi Ruokonen voitti Suomenmestaruuden. Tammikuussa 2019 hän teki HPK:n kanssa vuoden mittaisen jatkosopimuksen, kuten taas jo saman vuoden marraskuussa. Marraskuussa 2020 Ruokonen teki HPK:n kanssa vuoden mittaisen jatkosopimuksen. Kaudella 2021–2022 hän teki SM-liigan yhden kauden piste-ennätyksensä tehoilla 7+13=20.
Ahmed Obaid bin-Dagher
Opiskelut ja poliitikon ura
Vuonna 2006 bin-Dagher palasi Jemeniin ja vaihtoi sosialistipuolueen Yleiseen kansankokoukseen. Hän toimi puolueen kulttuuri- ja tietoasioiden varapääsihteerinä. Puoluetta edusti myös presidentti Ali Abdullah Saleh, joka joutui eroamaan mielenosoitusten vuoksi vuonna 2011.
Miro Ruokonen
Seuraura
Kaudeksi 2022–2023 Ruokonen siirtyi 2+1-vuotisella sopimuksella Tampereen Ilvekseen. Hänen kautensa osoittautui kuitenkin todella rikkonaiseksi ja Ruokosen oli vaikea mahtua Ilveksen kokoonpanoon. Hän pelasi vain 28 runkosarjaottelua tehopistein 2+1=3 sekä yhden playoff-ottelun. Ruokonen voitti kauden päätteeksi SM-pronssia. Huhtikuussa 2023 Ilves tiedotti, että Ruokosen sopimus on purettu yhteisymmärryksessä. Viisi päivää myöhemmin hänen vahvistettiin palaavan kaudeksi 2023–2024 2+1-vuotisella sopimuksella Hämeenlinnan Pallokerhoon.
Ahmed Obaid bin-Dagher
Opiskelut ja poliitikon ura
Vuonna 2013 bin-Dagher toimi Jemenin televiestintä- ja tietotekniikkaministerinä. Sen jälkeen hänet nimitettiin pääministeri Khaled Bahahin varapääministeriksi sekä viestintäministeriksi.
Miro Ruokonen
Maajoukkueura
Ruokonen on pelannut kuusi nuorten ja neljä poikien maaottelua.
Ahmed Obaid bin-Dagher
Opiskelut ja poliitikon ura
3. huhtikuuta 2016 Jemenin sisällissodassa olevan keskushallinnon itsevaltainen presidentti Abdrabuh Mansur Hadi erotti varapresidentin sekä pääministeri Bahahin ja nimitti bin-Dagherin pääministeriksi. Hän teki ministerivaihdon ennen rauhanneuvotteluja. Hallitus toimi Saudi-Arabian Riadissa paettuaan sinne maaliskuussa 2015 Adenissa alkaneita taisteluita.
Miro Ruokonen
Muuta
Ruokonen on toisen polven liigapelaaja, sillä hänen isänsä Miikka pelasi omalla urallaan puolustajana pudotuspelit ja liigakarsinnat mukaanlukien yhteensä 117 SM-liigaottelua Hämeenlinnan Pallokerhossa, Kalevan Pallossa ja Tapparassa. Hän loi pääsarjauraa myös Itävallassa, Ranskassa ja Tanskassa. Miikka voitti kolme Ranskan-mestaruutta. Miro Ruokonen pelasi isänsä valmennuksessa FoPS:n junioreissa.
Ahmed Obaid bin-Dagher
Opiskelut ja poliitikon ura
6. kesäkuuta 2016 bin-Dagher ja yhdeksän muuta ministeriä palasi Hadin käskystä takaisin Adeniin. Bin-Dagherin mukaan hallitus aloittaa työnsä keskittymällä mm. Adenin sähkö- ja polttoainepulan korjaamiseen.
15. lokakuuta 2017 etelän joukot tulittivat bin-Dagherin autosaattuetta, kun hän oli matkalla osallistuakseen sotilasparaatiin Salahdeenin sotilastukikohdassa Adenin piirikunnassa. Kukaan ei tiettävästi loukkaantunut.
Torkkeli
Torkkeli tarkoittaa seuraavia
Sukunimi
Seuraavien merkittävien suomalaisten sukunimi on Torkkeli
Juomapeli
thumb|250px|[[Beer pong on suosittu juomapeli, jossa tarkoituksena on heittää pöytätennispalloa pöydän toisella puolella sijaitseviin vastustajan mukeihin.]] Juomapeli on seuraleikki, jossa tarkoituksena on nauttia alkoholijuomia. Juomapelejä ei useimmiten pelata kovin vakavasti, vaan olennaista on alkoholin juominen, kanssakilpailijoiden juottaminen ja yhteinen hauskanpito. Monia juomapelejä pelataan muun muassa pelikorteilla tai puhelinsovelluksilla, ja myös esimerkiksi olemassaoleviin lauta- tai videopeleihin voi yhdistää juomissääntöjä.
Mistä tahansa suositusta elokuvasta tai tv-sarjasta saa juomapelin kirjaamalla ylös siinä esiintyviä kliseitä ja nauttimalla juomaa niiden kohdalla. Useista suosituista elokuvista ja tv-sarjoista sekä muista ohjelmista on kehitetty juomapelejä. Tällaisia juomapelejä on kehitetty ainakin MacGyveristä, Tähtien sodasta ja Linnan juhlista.
Myös esimerkiksi shakin voi muuttaa juomapeliksi nauttimalla nappuloiden lyömisen yhteydessä alkoholia. Joissain teekkareiden juomapeleissä yllätysbonuksena on alkoholijuomasta liivatteella hyydytetty ja makkarapaloilla hyöstetty "juoma" jota joukkue nauttii pelinappuloiden saapuessa tiettyihin kohtiin pelilaudalla.
I Love Rock ’n’ Roll
Joan Jett & The Blackhearts
Joan Jett & The Blackhearts levytti kappaleen ”I Love Rock ’n’ Roll” vuonna 1982. Kappale pysyi Billboard-listan ykkösenä 20 viikkoa peräkkäin ja myi Yhdysvalloissa platinaa julkaisuvuonnaan. Kappaleen saaman suosion ja maineen vuoksi Joan Jettille myönnettiin Hall of Fame -Grammy vuonna 2016
Britney Spearsin versio
Spearsin singlenä kappale on saanut oman erikoisjulkaisun Saksassa.
Suomen virallisella singlelistalla kappaleen paras sijoitus oli 19.
LadBabyn versio
Joulukuussa 2019 brittiläinen tubettaja ja koomikko LadBaby julkaisi kappaleesta parodiaversion nimeltä ”I Love Sausage Rolls”. Se nousi jouluviikolla Britannian singlelistan ensimmäiselle sijalle ja oli LadBabyn toinen perättäinen joulun listaykkönen. Kappaletta oli striimattu tai ladattu digitaalisesti 93 tuhatta kertaa viikon aikana. Sen kaikki tuotot lahjoitettiin ruokapankkitoimintaa tukevalle hyväntekeväisyysjärjestö The Trussell Trustille.
”I Love Sausage Rolls” seurasi LadBabyn edellisvuonna julkaisemaa hyväntekeväisyyskappaletta ”We Built This City”, joka on cover Starship-yhtyeen samannimisestä kappaleesta. Vuonna 2020 parodiakappaleiden sarjaa jatkoi ”Don’t Stop Me Eatin’”, uudelleenversiointi Journeyn kappaleesta ”Don’t Stop Believin’”.
Juhani Wirilander
Heikki Juhani Wirilander (30. marraskuuta 1935 Mikkeli – 4. joulukuuta 2015 Helsinki) oli suomalainen oikeustieteilijä, joka väitteli oikeustieteen tohtoriksi 1979 aiheenaan Rasitteesta maankäyttömääräyksenä. Helsingin yliopiston oikeustieteellisessä tiedekunnassa Juhani Wirilander työskenteli 1965–1980 useissa eri tehtävissä, esimerkiksi kirjastonhoitajana, assistenttina, vt. apulaisprofessorina ja vt. professorina. Siviilioikeuden professorina hän työskenteli vuosina 1983–1990 ja Oikeustieteellisen tiedekunnan kirjaston kirjastonhoitajana 1966–1981
Juhani Wirilander ehti pitkän työuransa aikana toimia niin yliopiston tutkijana ja opettajana kuin oikeuslaitoksen tuomarina. Wirilander on ainoa henkilö, joka on toiminut tuomarin virassa Suomen kummassakin ylimmässä tuomioistuimessa. Vuosina 1980–1982 Juhani Wirilander toimi korkeimman hallinto-oikeuden ylimääräisenä hallintoneuvoksena ja vuonna 1990 hänet nimitettiin korkeimman oikeuden vakinaiseksi jäseneksi, oikeusneuvokseksi. Tästä virasta hän jäi eläkkeelle vuonna 2000.
Juhani Wirilanderilla oli työuransa eri vaiheissa monia luottamustehtäviä muun muassa keskeisissä lakimiesjärjestöissä, ja häntä käytettiin asiantuntijana eri toimikunnissa ja komiteoissa. Wirilanderin laaja asiantuntemus ja työpanos oli ratkaisevassa asemassa kahta oikeustieteen suurhanketta, oikeudellisen kirjallisuuden luettelo Bibliographia Iuridica Fennicaa ja oikeustietosanakirja Encyclopædia Iuridica Fennicaa toteutettaessa.
Let’s Go Luna!
Let's Go Luna! on kanadalainen lastenohjelma, jonka ensiesitys oli vuonna 2018.
Lähtökohta
Ansiomorfisten eläinten asuttamassa maailmassa sijaitseva "Let's Go Luna!" Keskittyy kolmeen lapsiin - Leoon, vombattiin (Australiasta), Andyyn, sammakkoon (Yhdysvalloista) ja Carmeniin, perhonen (Meksikosta) - jotka matkustavat. ympäri maailmaa vanhempiensa matkustavan esitysryhmän "Circo Fabuloso" kanssa. Luna the Moon, joka oli kuvattu noin 5 jalkaa (1,5 metriä) käsien, jalkojen ja kasvojen kanssa ja jossa oli olkihattu ja punaiset saappaat, pysähtyy pitkin maan päälle opettamaan heille paikallisia kieliä, musiikkia, ruokaa, ja muut tullit.
Kaksi puolen tunnin jaksoa, jotka koostuvat yhteensä kahdesta segmentistä ja neljästä, tapahtuu yhdessä maassa, jossa jengi pysähtyy, oppii ja tapaa ystäviä ympäri maailmaa. Kun mukana kulttuuriantropologien ryhmä, mennään menemään Lunaan! "on tutkittu huolellisesti varmistaakseen, että kaupungit ja alueet esitetään aitoja ja kunnioittavasti".
Falklandinsaarten vaakuna
Falklandinsaarten vaakuna on Falklandinsaarten tunnus. Se hyväksyttiin alueen vaakunaksi 29. syyskuuta 1949.
Vaakunassa oleva purjelaiva on Desire, jolla löytöretkeilija John Davis löysi saaret vuonna 1592. Ruohon päällä oleva lammas kuvaa saarten lampaiden kasvatusta, ruoho taasen saarten flooraa. Vaakunan alla lukee saarten motto Desire the Right, Halua sitä mikä on oikein.
Turkka Aaltonen
Turkka Kalervo Aaltonen (s. 3. maaliskuuta 1952 Turku) on Kangasalla asuva suomalainen kokki, evankelista ja kirjailija.
Perhetaustat
Turkka Aaltonen syntyi sotilasvirkamies Martti Leonard ja laborantti Terttu Anna-Liisa Aaltosen (s. Vähämäki) perheeseen.
Aaltonen avioitui kodinhoitaja Hilkka Rauha Elina Hurulan kanssa vuonna 1976. Aaltosen perheeseen syntyi Antti Johannes vuonna 1981.
Opinnot
Turkka Aaltosen koulutie alkoi Kähärin kansakoulussa 1959 ja jatkui Teräsrautelan koulussa Turussa. Hän kävi keskikoulun Turun klassillisessa lyseossa vuosivälillä 1963-1969.
Sitten alkoi opiskelu Turun talousammattikoulun ravintolalinjalla, jota kesti vuoteen 1971, jonka jälkeen Aaltonen suoritti varusmiespalvelustaan Turun laivastoasemalla ja pääsi siellä hinaaja Pirttisaareen kokiksi. Vuosina 1973-1974 Aaltonen opiskeli arvostetussa Helsingin hotelli- ja ravintolakoulu Perhossa. Opinnot hän vei päätökseen ja valmistui kokiksi 1975.
Kokkina
Aaltonen siis opiskeli kokiksi. Hän työskenteli useassa ravintolassa sekä oli laivassa kokkina. Työskentely ravintola-alalla koulutuksineen kesti kymmenen vuotta.
Mikä vei julistustyöntekijäksi?
Aaltosta uskonasiat eivät kiinnostaneet. Ravintolakoulun aikana hän yllättäen joutui pohtimaan, miksi nuoret uskovat olivat iloisia ja onnellisia. Yllättäen Aaltonen koki miesäänen kehottavan yön pimeydessä häntä kotonaan hänen ollessaan yksin ”Turkka nouse ylös”. Kuukauden verran ääni kutsui häntä. Lopulta Aaltonen koki järkyttävänä, että Jumala puhui hänelle. Hän rupesi päivällä siivoamaan huonettaan ja imuroinnin yhteydessä istahti uupuneena. Jokin voima tuli häneen ja hän koki syvää synnintuntoa. Tuli kokemus, että hän on maailman huonoin ihminen. Jonkin aikaa istuttuaan Aaltosen mielen täytti valtava rauha. Synti otettiin pois. Hän tunsi olevansa kuin pumpuleissa. Oli tavattoman hyvä olla. Raamattu avautui ja hän ymmärsi sen sanomaa omakohtaisena. - Kokemus tuli 21-vuotiaana vuonna 1973.
Aaltonen sai sisimpäänsä kehotuksen ruveta puhumaan. Se oli hänelle vastenmielinen ajatus. Myöhemmin hän taipui hyväksymään ajatuksen. - Kului useampia vuosia. Uskoon tultua Aaltonen luki hengellisiä kirjoja metrikaupalla sekä odotti kutsua hengelliseen työhön.
Kristillisen Työväen Liiton palveluksessa
Vuonna 1979 Suomen Kristillisen Työväen Liitto (SKrTL) haki kenttäsihteeriä, julistustyöntekijää. Aaltonen valittiin. Asemapaikkana oli Sipoossa Taasjärven leirikeskus 1½ vuotta. Sitten hän muutti Viialaan, jossa asui vuoteen 1990. 11½ vuotta hän toimi työväen evankelistana tehtaissa, vankiloissa, alkoholistityössä sekä ohessa kirjoitteli. Työväen kenttäsihteerinä pääsy työpaikkoihin oli helpohkoa. Otettiin henkilöstöpäällikköön ja luottamusmieheen yhteyttä. Ruokatuntikuulijoita saattoi tehtaassa olla jopa 500 henkilöä. Porissa pastori Matti Vuolanne toimi yhteistyössä ja oli Aaltoselle rohkaisevana esimerkkinä. Työssään Aaltonen sai myönteistä palautetta. Oltiin tyytyväisiä, että seurakunta oli esillä ja teki jotain. – Aaltonen toimitti Joululehteä useana vuonna sekä teki juttuja Sana ja työ -lehteen ja suoritti jonkin verran taittoa. . Aaltonen saarnasi myös jumalanpalveluksissa kirkoissa. Saarnalupatutkinnon hän suoritti hän suoritti 1970-80 lukujen taitteessa.
Vuonna 1986 Aaltosella oli katulähetysprojektina Toijalassa vanhan koulurakennuksen kunnostus, mistä tuli hoitopaikka Teriskoti alkoholisteille. Hän oli myös järjestämässä kirpputoria Toijalaan.
Aaltonen teki Patmos lähetyssäätiön kanssa yhteistyötä. Hän piti puheita Helsingin Kristillisessä keskuksessa, toimitti radio-ohjelmia ja oli Kipinä-lehden avustajana.
Suomen Raamattuopistolla hän työskenteli 1988-1989.
SLEY:ssä julistajana
Suomen Luterilaisessa Evankeliumiyhdistyksessä (SLEY) Aaltosta pyydettiin töihin Etelä-Savon ja Kymen piiriin piirisihteeriksi 1990. Hän suostui. Näin kului Vehkalahdella seitsemän vuotta. Sitten hän muutti Kangasalle Pohjois-Hämeen piirivastaavaksi eläköitymisvuoteen 2015 saakka. Päätyönään hänellä oli Raamatun opettaminen sekä piirin asioiden hoitaminen. Aaltonen vastasi myös valtakunnallisten evankeliumijuhlien esirukouspalvelun järjestelyistä ja joitakin vuosia niitten sielunhoidon ohjaamisesta. SLEY:ssä hän toimi julistajana vuosina 1990-2015, jolloin hän siirtyi eläkkeelle. – Ennen eläköitymistä Aaltoselle kertyi 36 julistusvuotta. thumb|225px|right| Turkka ja Hilkka Aaltonen. Eläkeaikana pariskuntana julistavat yhdessä. Sielunhoitopäivien järjestämisestä ja hoitamisesta Karkun evankelisella opistolla Aaltonen vastasi vuodesta 2003 lähtien vuoteen 2015 asti. Tilaisuuksia oli kaksi kertaa vuodessa ja sisälsivät Raamatun opetusta ja keskusteluja sekä henkilökohtaisia uskontodistuksia.
Eläkeläisjulistajana paritoimintaa kuten tapaamisen alussakin
Aaltosella julistustyö eläkeaikana on saanut uutta ilmettä. Hän kiertää tilaisuuksissa vaimonsa Hilkan kanssa. Aaltonen opettaa Sanaa, vaimo on enemmän evankelista. He esirukoilevat, ovat sielunhoidossa, puhuvat yhdessä. Se on koettu rakentavaksi ja on hitsannut paria yhteen. - Pariskunnan tapaamisen alkutaival oli myös yhteistoimintaa. Tapaaminen oli Raision seurakunnassa. Siellä oli nuorten herätystä ja toimintaa. Satakunta nuorta osallistui Pro Fide -aktioon. Syntyi useita lauluryhmiä. Akustisessa lauluryhmässä Hilkka piteli aina nuotteja kitaraa tai banjoa soittavalle Turkalle.
Pariskunta Aaltonen on käynyt myös monia kertoja Venäjällä seurakuntatyössä.
Julkaisutyö
Aaltonen on kirjoittanut viitisentoista hengellistä kirjaa. Lehtiartikkeleita hän on kirjoittanut Kipinään, Sana ja työ -lehteen, Sanansaattajaan ja Tosimieheen.
Hänelle merkitsi paljon uskoon tultuaan Fanny Crosbyn laulut, eritoten Siunattu varmuus (Varmana laulaa Herrasta saan). Crosbyn lauluissa oli hyvä sanoma. Aaltonen suomensi Crosbyn lauluja 21 kappaletta. Vuonna 2012 Aaltonen julkaisi levyyn Taivaassa tavataan, jossa suomentamansa kappaleet ovat.
Aaltonen kirjoittaa myös blogeja. Joskus kirjan luenta tai muu elämänilmiö voi sytyttää kirjoittamaan blogin.
Pembina (Pohjois-Dakota)
Pembina on kaupunki Pembinan piirikunnassa Pohjois-Dakotan osavaltiossa Yhdysvalloissa. Vuoden 2000 väestönlaskennassa kaupungin väkiluku oli 642.
Pembina on Pohjois- ja Etelä-Dakotan (joita yhdessä kutsutaan nimellä: ) vanhin asutuskeskus. Ensimmäiset siirtolaiset muuttivat alueelle 1797 ja perustivat turkismetsästäjien tukikohdan. Ensimmäinen pysyvä asuinpaikka perustettiin 1812. Vuoteen 1823 saakka asukkaat luulivat kaupunkinsa sijaitsevan Brittiläisessä Kanadassa kunnes Yhdysvaltain armeijan majurin Stephen H. Longin suorittamassa 49. leveyspiirin kartoituksessa havaittiin Pembinan sijaitsevan Yhdysvaltain puolella. Kaupungin ensimmäinen postitoimisto avattiin vuonna 1851.
Pembina sijaitsee interstate 29:n pohjoispäässä lähellä Kanadan ja Yhdysvaltain rajaa, jonka toisella puolella sijaitseen Manitoban provinssin kaupunki Emerson. Kaupunki on Winnipegin ja Yhdysvaltain välillä kulkevan liikenteen tärkeä rajanylityspaikka. Se on yksi kolmesta ympäri vuorokauden auki olevasta raja-asemasta Pohjois-Dakotassa. Muut kaksi ovat Dunseith ja Portal.
Kaupungissa on linja-autoja valmistavan Motor Coach Industriesin kokoonpanotehdas, joka toimittaa kaukoliikenteen linja-autoja useille asiakkaille, esimerkkinä Greyhound Lines.
Historia
Ennen eurooppalaisten tuloa alueella asui useita intiaaniheimoja. Alueella vaikutti sioux-, ojibwa- ja assiniboine- intiaaniheimoja, jotka hankittuaan tuliaseita 1500-luvun loppupuolella aloittivat kiivaat taistelut alueen hallinnasta. Ensimmäiset eurooppalaiset siirtolaiset saapuivat alueelle 1700-luvun alkupuolella, ensimmäisenä paikalle asettui Vérendryen perhe. Ympäristö asutettiin paljon myöhemmin 1870-luvun loppupuolella ja 1880-luvulla. Pembina on ollut tärkeä kauppapaikka yli kaksisataa vuotta, ja sen tärkeimpiä tuotteita olivat etenkin turkikset ja biisoni. Pembina kuului Rupertinmaahan ja myöhemmin Red River Colonyyn, jossa käytiin Seven Oaksin taistelu ja Red Riverin kapina, jossa métiskansa taisteli Kanadan hallitusta vastaan. Pembina kuului Assiniboian asutusaluesuunnitelmaa ja myöhemmin osa Dakota territoriota, kunnes 1818 Yhdysvaltain ja Kanadan raja sovittiin kulkemaan 49. leveyspiirin kohdalle.
Alman diskografia
Alma (oikealta nimeltään Alma-Sofia Miettinen s. 17. tammikuuta 1996 Kuopio ) on suomalainen laulaja-lauluntekijä. Alma nousi alun perin julkisuuteen Idols-laulukilpailun seitsemännellä kaudella, jonka myötä hän siirtyi tuomarina toimineen Sini Sabotagen tuplaajaksi. Vuonna 2014 Alma solmi levytyssopimuksen PME Recordsin kanssa, ja kaksi vuotta myöhemmin maailmanlaajuisen sopimuksen Universal Musicin kanssa. Alma vaihtoi Universalilta Sonylle vuonna 2019.
Alma julkaisi debyyttisinglensä "Karma" kesäkuussa 2016, jota seurasi EP Dye My Hair lokakuussa. "Karma" sijoittui julkaistessaan Suomen latauslistan ensimmäiselle sijalle ja singlelistan sijalle viisi. Myöhemmät singlejulkaisut ovat saavuttaneet Suomen ohella myös listasijaa ulkomailla, muun muassa Britanniassa, Saksassa ja Itävallassa. Toukokuussa 2020 debyyttialbuminsa Have U Seen Her? julkaissut Alma on myös vieraillut muiden artistien julkaisuilla, mm. Felix Jaehnen ja Charli XCX:n, ja saanut yhteensä seitsemän Emma-ehdokuutta, joista hän voittanut kaksi. Lisäksi Alma on palkittu kahdella Vuoden vienti -Emmalla, sekä Suomi-palkinnolla vuonna 2017. Samana vuonna Alma voitti myös MTV Europe Music Awardsin Suomen kategorian.
Siirtokirjaimet
Siirtokirjaimet ovat itse­kiinnittyviä kirjain­merkkejä, jotka siirretään omalta aakkostetulta arkiltaan yksitellen haluttuun paikkaan hieromalla niitä kiinnitys­pintaa vasten. Siirto­kirjaimet keksittiin 1960-luvun alussa, ja ne olivat suosittu tapa otsikoiden, kylttien ja muiden lyhyiden tekstien latomiseen aina 1990-luvulla yleis­tyneeseen digitaaliseen tekstin­valmistukseen asti. Nykyisin siirto­kirjaimia käytetään enää lähinnä askartelussa, kuten pienoismallien koristelussa ja skräppäyksessä.
Huolellisesti välistettyinä siirto­kirjaimilla saadaan aikaan täysin ammattimaisen näköistä ladottua tekstiä jopa kolmi­ulotteisten esineiden pintaan. Siirto­kirjainten käyttö on kuitenkin hyvin hidasta jopa verrattuna perinteiseen käsin­ladontaan, puhumattakaan tieto­kone­pohjaisista menetelmistä. Kirjaimet ovat myös hyvin ohuita ja hauraita, joten kylteissä ja muissa kulutukselle alttiissa kohteissa ne tulee päällys­tää esimerkiksi kirkkaalla lakalla tai kontaktimuovilla. Mekaanisesti kestävämpiä ovat tarrakirjaimet, jotka eivät välttämättä vaadi pinnoitusta edes ulkokäytössä.
Siirto­kirjain­arkit on valmistettu läpikuultavasta jäykähköstä muovista, ja hyvin ohuesta mustasta muovi­kalvosta leikatut kirjain­kuviot on kiinnitetty arkin alapintaan. Kun arkin yläpintaa varovasti hierotaan kirjaimen kohdalta, kirjain näyttää muuttuvan harmaaksi merkkinä siitä, että se on irronnut arkista ja kiinnittynyt sen alla olevaan materiaaliin. Kirjainten keskinäisen välistyksen ja oikealle korkeudelle sijoittamisen avuksi siirto­kirjain­arkeissa voi olla pieniä apu­viivoja ja -⁠merkkejä. Paino­aineistoa laadittaessa teksti muodostetaan usein haalean sini­ruutuiselle ”millimetri­paperille” ja kopioidaan sitten haluttuun kokoon repro­kameran ortokromaattiselle materiaalille, joka jättää ruudutuksen pois näkyvistä. Kirjainten hieromiseen arkin ala­pinnasta haluttuun pintaan on kehitetty erilaisia työ­kaluja, mutta siihen soveltuvat myös tylsä lyijykynä, kuula­kärki­kynä, virkkuu­koukku tai muu puikko.
Kutakin kirjain­merkkiä on siirto­kirjain­arkilla niin monta kuin sitä keski­määrin tarvitaan englannin kielessä tai muiden suurten markkina-alueiden kielissä. Niinpä esimerkiksi suomen kieltä kirjoitettaessa siirto­kirjain­arkin vähät K-kirjaimet tahtovat loppua kesken.
Asetaattikirjaimet
Hankaamalla siirrettävien kirjaimien lisäksi saatavilla on ollut asetaatista valmistettuja kirjain­arkkeja, joista merkit leikataan irti saksilla ja kiinnitetään puristamalla haluttuun pintaan. Niiden etuna on mahdollisuus irrottaa kirjain ja kiinnittää uudelleen, jos kohdistus ei ensi kerralla onnistu. Hangattava siirtokirjain rikkoutuu, jos sitä yrittää poistaa paikoiltaan.
Historiaa ja käyttötapoja
Siirtokirjaimet toi markkinoille brittiläinen Letraset-yhtiö vuonna 1961. Keksintö liittyi aiemmin kehitettyyn kirjapaino­aineistojen laatimiseen niin sanottuna saksitaittona: siirto­kirjaimet tarjosivat kätevän tavan tuottaa lyhyitä otsikko­tekstejä muun muassa lehtimainoksiin. Kirjain­merkkien lisäksi tuotiin markkinoille erikois­merkki­arkkeja muun muassa teknisen piirustuksen tarpeisiin sekä rasteri­arkkeja, joilla sanoma­lehtien pila­piirtäjät ja sarja­kuvan­tekijät voivat helposti luoda piirroksiinsa paino­kelpoisia, pienistä pisteistä muodostuvia harmaa­sävyjä. Pitkien leipätekstipalstojen ilmentämiseen esimerkiksi mainosluonnoksissa oli olemassa eri kirjaintyypeillä ja -⁠ko’oilla ladottua lorem ipsum -⁠markkeeraustekstiä sisältäviä siirtoarkkeja. Siirto­kirjainten tavoin hierottavia kuvia tuotiin markkinoille myös lasten askartelu­käyttöön.
Siirtokirjaimista tuli Letraset-yhtiön päätuote, joka saavutti suosiota graafisten suunnittelijoiden, mainostoimistojen ja arkkitehtien käytössä 1960-luvulta 1980-luvulle saakka. Myös tavallisille harrastajille siirto­kirjaimet tarjosivat tavan luoda painetun ja ammattimaisen näköistä tekstiä. Kerho­lehdet ja muut harrastelijoiden pien­painatteet valmistettiin 1990-luvulle asti usein niin, että otsikot ladottiin siirto­kirjaimista ja juttujen leipä­tekstit ladottiin teräväreunaisia mustia merkkejä tuottavalla sähkö­kirjoitus­koneella. Tekstit ja kuvat yhdistettiin sivupohjille saksitaiton avulla, ja näin saadut sivu­originaalit monistettiin valo­kopioimalla tai valotettiin paino­pelleiksi offset­paino­konetta varten.
Siirtokirjaimia valmisti 1980-luvun alussa Suomessa Nurmi­järven Klaukkalassa toiminut silkkipaino Finnletter Oy.
1990-luvulla henkilökohtaisten tieto­koneiden aloittama digitaalinen tekstin­valmistus ja edulliset tulostimet alkoivat nopeasti syrjäyttää siirto­kirjaimia ja muita siihenastisia analogisia tekstin­valmistus­menetelmiä, kuten valoladontaa. Letraset-yhtiö ja sen kilpailija, ranskalainen Mecanorma, olivat kehittäneet siirto­kirjaimia varten satoja uusia kirjain­tyyppejä, joiden oikeuksia ne alkoivat nyt myydä digitaalisten PostScript- ja TrueType-fonttien valmistajille.
Jingei-luokka
Jingei-luokka oli keisarillisen Japanin laivaston kahden 1920-luvulla valmistetun aluksen muodostama sukellusveneiden emälaivaluokka. Luokan alukset palvelivat toisessa maailmansodassa.
KNM Tor
KNM Tor oli Norjan laivaston Sleipner-luokan hävittäjä toisessa maailmansodassa. Alus oli edelleen varusteltavana ja koulutuksessa Saksan hyökätessä Norjaan huhtikuussa 1940. Aluksen norjalainen miehistö upotti aluksensa estääkseen sen joutumisen miehittäjien käsiin. Saksalaiset nostivat hylyn. Korjausten jälkeen alus liitettiin Saksan laivastoon, jossa se palveli sodan ajan saattajana sekä koululaivana. Alus palautettiin sodan päätyttyä Norjan laivastolle.
Valmistus
Alus tilattiin Hortenin laivastontelakalta telakkanumerolla 128. Aluksen runko valmistettiin Fredrikstad Mekaniske Verkstedilla Fredrikstadissa ja se viimeisteltiin Hortenissa. Alus laskettiin vesille 7. syyskuuta 1939, mutta se oli edelleen varusteltavana ja miehistö koulutettavana Saksan aloitettua hyökkäyksensä Norjaan. Miehistö upotti aluksen Fredrikstadin satamaan.
Palvelus
Saksalaisten miehitettyä Fredrikstadin he aloittivat satamaan upotetun hylyn nostamisen. Tor nostettiin satama-altaasta 16. huhtikuuta vain viikko uppoamisen jälkeen. Hylky siirrettiin 22. huhtikuuta Drammeniin korjattavaksi ja varustettavaksi. Torin ja sen sisaraluksen Balderin kunnostus valmistui kesällä 1940 Karljohansvernin laivastontelakalla Hortenissa.
Alus liitettiin Saksan laivastoon 13. kesäkuuta Tigeriksi nimettynä päällikkönään Friedrich Nose. Se uudelleenluokiteltiin samalla torpedoveneeksi. Alus liitettiin sisaralustensa kanssa 7. torpedovenelaivueeseen, jossa se aloitti palveluksensa saattajana Skagerrakissa ja Kattegatissa.
Heinäkuusta joulukuuhun 1940 alus oli laivueen mukana koululaivana. Laivueen lakkauttamisen jälkeen alus siirrettiin 27. sukellusvenelaivueeseen Gotenhafeniin torpedoiden keräysalukseksi. Alus löytyi sodan päätyttyä toukokuussa 1945 Korsøristä Tanskasta, minkä jälkeen se palautettiin Norjan laivastolle.
Sodan jälkeen
Alus liitettiin Norjan laivastoon ja sen nimi palautettiin KNM Toriksi. Aluksen viirinumeroksi määrättiin 19. syyskuuta 1946 L04. Norjan parlamentille vuonna 1946 esitetyssä laivastoluettelossa aluksen tyypiksi oli merkitty saattuehävittäjä. Alus muutettiin 1948 fregatiksi.
Norjan liityttyä Natoon aluksen runkonumeroksi merkittiin 1950-luvun alussa F303. Alus poistettiin palveluksesta ja myytiin 1959 romutettavaksi.
Etab
Tarouf Abdelkheir Adam Talal, taiteilijanimeltään Etab (30. joulukuuta 1947 Riad – 19. elokuuta 2007 Egypti ), oli saudiarabialais-egyptiläinen laulaja. Hän tuli tunnetuksi Saudi-Arabian ensimmäisenä naislaulajana.
Etab aloitti uransa 1960-luvulla ja sai tukea uralleen etenkin Talal al-Maddahilta. Etab julkaisi omissa nimissään toistakymmentä albumia ja sellaisia hittejä kuin Jani Al-Asmar, Alashanah sekä Hiya, Hady w'Huwa. Hän työskenteli jonkin verran myös näyttelijänä ja esiintyi kolmessa elokuvassa. Etab meni vuonna 1978 naimisiin Saudi-Arabian tiedusteluministeriössä työskennelleen egyptiläismiehen kanssa ja muutti pian Egyptiin, jossa synnytti pojan (Ahmad) ja tytön (Dareen). Hänelle myönnettiin Egyptin kansalaisuus vuonna 1983. Myöhemmin Etab halusi avioeroa, mutta hänen miehensä ei; niinpä hän muutti lapsineen Arabiemiraatteihin. Siellä hän sai ensi kertaa syöpädiagnoosin vuonna 1997. Hän hakeutui hoitoon Yhdysvaltoihin, mutta palasi terveyden ja taloustilanteensa heikkenemisen myötä Egyptiin, jossa pysyi kuolemaansa saakka.
YG Entertainment
YG Entertainment on Yang Hyun Sukin vuonna 1996 perustama eteläkorealainen levy-yhtiö.
Vuonna 2018 yhtiö on kolmanneksi arvokkain k-pop -yhtiö ensimmäisen ja toisen ollessa SM Entertainment ja JYP Entertainment.
Vilhelm Poitierslainen
Vilhelm Poitierslainen (William de Poitiers, k. noin 1080) oli normannihistorioitsija. Vilhelmin sotaisan nuoruuden jälkeen 1030-luvulla hän vetäytyi luostariin ja opiskelemaan Poitiers´hen. Palattuaan 1050-luvulla Normandiaan Vilhelmistä tuli herttua Vilhelmin hovikappalainen ja Lisieux´n arkkidekoni. Hastingsin taistelun ja Englannin valloituksen jälkeen Vilhelm Poitirslainen alkoi koota kronikkaa Vilhelm Valloittajan elämästä ja teoista. Toeksesta on säilynyt epätäydellinen käsikirjoitus, joka ulottuu vuoteen 1076. Vilhelmin kirja tunnetaan nimellä Gesta Guillelmi. Teoksessaan Vilhelm kertoo Englannin valloitukseen johtavista syistä normanninäkökulmasta ja käsittelee tällöin Edvard Tunnustajaa, Godwinia ja Harald Godwininpoikaa.
Hvaler
thumb|right|275px|Hvalerin väkiluvun kehitys vuodesta 1951.
Hvaler on Norjan kunta Oslonvuonon itäpuolen edustan saaristossa Østfoldin läänissä Fredrikstadista etelään. Kunta koostuu 833 saaresta ja luodosta. Kunnan hallinnollinen keskus on Skjærhaldenin taajama, joka sijaitsee Kirkeøyn saarella. Skjærhaldenista on noin 28 kilometriä Fredrikstadiin. Tammikuussa 2013 tehdyn väestönlaskennan mukaan Hvalerin kunnassa oli 4 284 asukasta.
Huvila-asukkaiden myötä kunnan väkiluku moninkertaistuu kesäisin, jopa 30 000:een asukkaaseen. Merkittävin elinkeino on kalastus ja Hvalerin suurin satama Utgårdskilen onkin suurin kalastussatama Lindesnesin itäpuolella.
Hvalerista on maantieyhteys (tie 108) Fredrikstadiin lukuisten pengerrysten, siltojen ja tunnelin kautta. Tunneli Kirkeøyhyn valmistui 1989. Skjærhaldenista on lauttayhteyksiä Nordre Sandøyhyn, Søndre Sandøyyn, Herføliin ja Laueriin, sekä säännöllinen reittivene Strömstadiin, Ruotsiin.
Vuoden 1814 tapahtumien yhteydessä Ruotsin armeija miehitti Hvalerin saaret.
Råde
thumb|right|275px|Råden väkiluvun kehitys vuodesta 1951.
Råde on Norjan kunta Østfoldin läänissä Oslonvuonon itärannikolla. Sen rajanaapureita ovat lännessä Rygge, pohjoisessa Våler, idässä Sarpsborg ja etelässä Fredrikstad. Korkein kohta kunnassa on nimeltään Danserfjella, 129 metriä merenpinnasta. Tammikuussa 2013 tehdyn väestönlaskennan mukaan Råden kunnassa oli 7 053 asukasta.
Gorazd II
thumb|Piispa Goradz ikonissa vuodelta 2012. Goradz, alkuperäiseltä nimeltään Matĕj Pavlik (26. toukokuuta 1879 Hrubá Vrbka – 4. syyskuuta 1942 Praha) oli Määrin ortodoksisen kirkon piispa Tšekkoslovakiassa. Hänen kirkostaan saivat turvapaikan vastarintarintataistelijat, jotka murhasivat Böömin ja Määrin protektoraatin virkaa tekevän protektorin Reinhard Heydrichin.
Jotta Määrin ortodoksinen kirkko ei joutuisi miehitysviranomaisten vainoamaksi, piispa Goradz otti vastarintataistelijoiden kätkemisestä täyden vastuun syyttäen vain itseään. Hän lähetti asiaa käsittelevän ilmiantokirjeen itsestään saksalaisille miehitysviranomaisille. Hänet pidätettiin 27. kesäkuuta 1942 ja hän joutui heti kidutuksen uhriksi. Hänet teloitettiin 4. syyskuuta samana vuonna.
Aruba kesäolympialaisissa 2016
Aruba osallistui kesäolympialaisiin 2016. Sitä edusti seitsemän urheilijaa neljässä lajissa. Joukkueen lipunkantajana avajaisissa sekä päättäjäisissä toimi purjehtija Nicole van der Velden.
Electronic Entertainment Expo 2012
Electronic Entertainment Expo 2012 (lyhyesti E3 2012) oli järjestyksessään kahdeksastoista Electronic Entertainment Expon järjestämä tapahtuma. Tapahtuma pidettiin 5–7. kesäkuuta välisenä aikana Los Angeles Convention Centerissä. E3 2012 -messua näytettiin aiemman messun tavoin televisiosta, tällä kertaa SPIKE TV -kanavalla, suoratoistoisena onlinena tietokoneilla, puhelinlaitteilla ja Xbox Livessä IGN:n sovelluksen kautta.
Alkukonferenssit
Ennen näyttelyä muutamat yhtiöt tekivät tiedotuksia koskien heidän tuotoksiaan. Nintendo paljasti oman uudelleenmuotoillun Wii U -ohjaimen, joka tunnetaan nyt Wii U Game Padina. Kaikilla kolmella konsolienkehittäjällä oli myös pidettyjä tai suunniteltuja konferensseja.
Luettelo kreikkalaisten vaasien muodoista
Tämä on luettelo antiikin Kreikan vaasien muodoista, ja luettelee antiikin kreikkalaisen keramiikan tärkeimmät vaasien tyypit.
Electronic Entertainment Expo 2012
Microsoft
Microsoftin aloituskonferenssi pidettiin 4. kesäkuuta 2012 klo 9:00 aamulla. Se tunnettiin nimellä ”Xbox Entertainment Evolved” viitaten sen aikana näyteltyyn Halo: Combat Evolved -peliin. Konferenssi näytettiin livenä Xbox Livessä ja SPIKE TV -kanavalla. Konferenssin aikana yhtiö näytti videopätkiä tulevista seuraajapeleistä Halo 4, Call of Duty: Black Ops II ja Resident Evil 6. Se näytteli myös uusia klassikkotuotoksia, sisältäen Tomb Raiderin, Forza Horizonin, South Park: The Stick of Truthin ja monia muita pelejä. Se näytteli myös uusia henkisiä ominaisuuksia, sisältäen Ascend: New Godsin ja LocoCyclen.
Yhtiö laajensi omaa Kinect-pelivalikoimaa muutamilla uusilla peleillä. Viihdyttäjä Usher teki esiintymisen esittääkseen Dance Central 3 -tanssipelin. Uusi pohjanrakentamispeli näyteltiin myös. Kinectille julkaistava Matter esiteltiin myös.
Microsoft paljasti myös laajennettuja viihde- ja multimediapiirteitä Xbox 360:lle. Yhtiö näytteli myös uusia urheilusisältökumppanuuksia. Xbox Music koki myös paljastuksensa, joka kantaa Xbox-tuotemerkkiä Windows 8:lle. Yhtiö paljasti myös Internet Explorer 9:n tulevan konsoliin, jota voi hallita pöytälaitteiden kautta. Konsolintekijä näytteli myös Xbox SmartGlassin, teknologian jonka avulla voi pelata pelejä kännykkälaitteilta, sisältäen ne, mitkä toimii Windows 8:lla ja Windows Phonella.
Sony
Sonyn aloituskonferenssi pidettiin 4. kesäkuuta. Sony ja sen kumppanit näyttelivät olemassa olevia pelejä, sisältäen ensimmäisiä juhlapelejä kuten God of War: Ascensionin, PlayStation All-Stars Royalen ja The Last of Usin sekä kolmansia juhlapelejä kuten Assassin’s Creed III:n ja Far Cry 3:n.
Sony näytteli myös uuden pelin nimeltään Beyond: Two Soulsin.
Nintendo
Nintendon pääaloituskonferenssi pidettiin 5. kesäkuuta kello 9:00 aamulla Nokia Theatressa. Yhtiö näytteli 23 uutta Wii U -peliä, sisältäen ja ensimmäisiä juhlapelejä kuten Pikmin 3:n ja New Super Mario Bros. U:n ja kolmansia juhlapelejä kuten Batman: Arkham City: Armored Editionin, Scribblenauts: Unlimitedin ja Zombi U:n. Yhtiö näytteli myös lisää rentoja pelejä kuten Wii Fit U:n ja Nintendo Landin. Seuraavana päivänä, 6. kesäkuuta Nintendo järjesti pienemmän ”ohjelmistoesittely” konferenssin perustuen yksinomaan Nintendo 3DS:ään, näytellen uuden sisällyksen ja pelejä kuten New Super Mario Bros. 2:n, Paper Mario: Sticker Starin ja Luigi’s Mansion Dark Moonin.
Muita
Electronic Artsin näyttelyvuoro oli 4. kesäkuuta, näytellen kymmenen uutta peliä. Niihin luokittui Crysis 3, Medal of Honor: Warfighter, Need for Speed: Most Wanted ja SimCity.
Ubisoft näytteli myös tuona päivänä omat tuotoksensa, näytellen monia uusia pelejä sisältäen Assassin’s Creed III:n, Far Cry 3:n, Rayman Legendsin, Tom Clancy’s Splinter Cell: Blacklistin, Watch Dogsin ja Zombi U:n.
Lista peleistä
2K Games
Activision
Atlus
Bethesda Softworks
Bohemia Interactive
Capcom
Electronic Arts
Harmonix
Liam O’Neil
Liam O’Neil (s. 31. heinäkuuta 1993 Cambridge) on walesilainen jalkapalloilija, pelipaikaltaan puolustaja. Hän edustaa Veikkausliigassa pelaavaa Vaasan Palloseuraa.
Electronic Entertainment Expo 2012
Lista peleistä
Konami
Liam O’Neil
O’Neil edusti juniorina Cambridge Unitedia, Histonia ja West Bromwich Albionia. Jälkimmäisessä hän pelasi säännöllisesti myös reservijoukkueessa kaudella 2011–2012. Hän teki ensimmäisen ammattilaissopimuksensa WBA:n kanssa toukokuussa 2012.
Electronic Entertainment Expo 2012
Lista peleistä
LucasArts
Liam O’Neil
WBA lainasi O’Neilin Suomen Veikkausliigan Vaasan Palloseuraan huhtikuussa 2012. Hän vakiinnutti nopeasti paikkansa VPS:n puolustuksessa, ja hänet valittiin toukokuussa Veikkausliigan kuukauden joukkueeseen.
Electronic Entertainment Expo 2012
Lista peleistä
Microsoft
Namco Bandai
Nintendo
Sega
Sony
Square Enix
Tecmo Koei
THQ
TT Games
Catherine De Bolle
Catherine De Bolle (s. 17. helmikuuta 1970 Aalst, Belgia) on belgialainen poliisi. Hän on toiminut 1. toukokuuta 2018 lähtien Europolin johtajana. Sitä ennen hän toimi muun muassa Belgian liittovaltion poliisin päällikkönä ja Euroopan edustajana Interpolin hallituksessa.
De Bolle opiskeli 1988–1993 oikeustiedettä Gentin yliopistossa. Hän suoritti poliisikoulutuksen 1994–1997. Liittovaltion poliisissa hän toimi myös lainopillisena asiantuntijana ja oli muun muassa vaikuttamassa poliisiuudistukseen. Ninoven poliisipäälliköksi De Bolle valittiin vuonna 2001.
Diouradougou Kafo
Diouradougou Kafon kunta rajoittuu koillisessa Koutialan piirin Goudié Sougounan, luoteessa Sinkolon ja lounaassa Sikasson piirin Kouoron, Nongo-Soualan ja Danderesson kuntiin sekä kaakossa Burkina Fasoon. Alueella virtaa Banin sivujoki Banifing.
Catherine De Bolle
De Bolle nousi lokakuussa 2011 listalle, josta oli tarkoitus valita Belgian liittovaltion poliisin seuraava päällikkö. De Bolle valittiin, ja hän vannoi virkavalansa 29. helmikuuta 2012. 42-vuotias De Bolle oli ensimmäinen nainen tehtävässä ja myös nuorin poliisin päällikkö. Hän ilmoitti tavoitteiksensa vahvistaa yhteistyötä paikallispoliisin kanssa, kohottaa poliisien itseluottamusta ja rakentaa turvallisempaa yhteiskuntaa.
De Bolle valittiin 2015 kolmevuotiselle toimikaudelle kansainvälisen Interpolin hallituksen Euroopan edustajaksi. Eurooppalaisen Europolin johtajaksi De Bolle valittiin maaliskuussa 2018 Rob Wainwrightin seuraajaksi. Hän aloitti toukokuun alussa ja on ensimmäinen nainen tehtävässä.
Diouradougou Kafo
Kuntaan kuuluu yhdeksän kylää. Asukkaat ovat etupäässä bambaroita (djulia), miniankoja, dogoneja ja fulbeja.
Paikallisia elinkeinoja ovat maanviljely, karjanhoito, kaupankäynti ja kalastus. Tärkeimmät viljelykasvit ovat puuvilla, maissi, hirssi, durra ja riisi. Kotieläimiä ovat naudat, lampaat, vuohet, aasit ja siipikarja.
Aki Lääkkölä
Aki Markus Lääkkölä (s. 5. kesäkuuta 1976 Rovaniemi) on suomalainen muusikko, joka soittaa kitaraa ja kosketinsoittimia Absoluuttinen Nollapiste -yhtyeessä. Hän on myös säveltänyt runsaasti kappaleita yhtyeelle joko yksin tai yhdessä Tommi Liimatan kanssa. Lääkkölä on soittanut koskettimia yhtyeissä kuten Wessmania, The Breed plays Pekka Pohjola sekä Tommi Liimatta & The Hot Content -yhtyeen livekokoonpanossa.
Ihmismetsästys (vuoden 1941 elokuva)
Tuotanto
Käsikirjoittaja Dudley Nichols kirjoitti alkujaan elokuvan käsikirjoitusta ohjaaja John Fordille. Joulukuussa 1940 Ford jättäytyi projektista, ja tuottaja Kenneth Macgowan halusi Fritz Langin hänen korvaajaksi. Elokuvan lopullinen käsikirjoitus valmistui 7. marraskuuta.
Kaivajat
Kaivajat (Scleruridae) on varpuslintuihin kuuluva heimo. Heimon lajit katsottiin aikaisemmin kuuluviksi orneerojen heimoon. Kaivajiin kuuluu 2 sukua ja 17 lajia.
Ihmismetsästys (vuoden 1941 elokuva)
Tuotanto
Walter Pidgeon lainattiin elokuvaan MGM:ltä. Naispääosaan valittiin Joan Bennett. Rooliin harkittiin pitkään myös Anne Baxteria. Nuorelle brittinäyttelijälle Roddy McDowallille elokuva oli ensimmäinen Yhdysvalloissa, vaikkakin John Fordin Vihreä oli laaksoni ilmestyikin aiemmin elokuvateattereihin. Ihmismetsästyksen kuvaukset alkoivat keväällä 1941, ja pääosa elokuvasta tehtiin sisälavasteissa. Elokuva julkaistiin kesäkuussa 1941.
Juoni
Kapteeni Alan Thorndike sattuu Hitlerin Obersalzbergin talon maille, kun hän on metsästämässä riistaa. Hän näkee Hitlerin ja saa tämän lataamattoman aseensa tähtäimeen. Thorndike miettii, pystyisikö tappamaan diktaattorin. Hitlerin turvaksi määrätty Gestapo-johtaja Quive-Smith havaitsee Thorndiken, joka vangitaan.
Thorndike onnistuu karkaamaan natseilta tanskalaiselle alukselle, joka matkaa kohti Lontoota. Herra Jones varastaa Thorndiken passin aluksella. Lontoossa Thorndike joutuu jahdatuksi, sillä Gestapon agentit etsivät häntä Lontoon kaduilta. Ompelija Jerry auttaa Thorndikea Lontoossa ja piilottelee tätä Gestapolta.
Vastaanotto
Ihmismetsästys sai ilmestyessään pääasiassa positiivisia arvioita. Monet kriitikoista valitsikin sen vuoden päätteeksi vuoden 1941 kymmenen parhaimman elokuvan joukkoon. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.
Vuonna 1976 BBC tuotti tarinasta samannimisen televisioelokuvan, jonka pääosaa näyttelee Peter O’Toole.
Żywiecin piirikunta
Żywiecin piirikunta on yksi Sleesian voivodikunnan piirikunnista. Sen arvioitu väkiluku oli vuoden 2019 lopussa 152 756. Piirikunnan ainoa kaupunkikunta on hallintokeskus Żywiec ja 14 maalaiskuntaa Czernichów, Gilowice, Jeleśnia, Koszarawa, Łękawica, Lipowa, Łodygowice, Milówka, Radziechowy-Wieprz, Rajcza, Ślemień, Świnna, Ujsoły ja Węgierska Górka. vasen|pienoiskuva|220px|Piirikunnan väestöpyramidi 2014. Vuoden 2019 lopussa Żywiecin piirikunnassa arvioitiin olevan 152 756 asukasta, joista 51,1 prosenttia naispuolisia ja 48,9 prosenttia miespuolisia. Puolan väestönlaskennassa 2011 väkiluvun laskettiin olevan 152 932 ja sen ennakoidaan vuoteen 2050 mennessä pienenevän 138 810 asukkaaseen. Alle 18-vuotiaiden arvioidaan vuoden 2019 lopussa muodostaneen 18,5 prosenttia piirikunnan väestöstä, työikäisten 61,2 prosenttia ja eläkeikäisten 20,3 prosenttia väestön keski-iän ollessa 41,2 vuotta. Elävänä syntyneiden määrä oli vuonna 2019 yhteensä 1 418 lasta.
Gummy
Park Ji-yeon (s. 8. huhtikuuta 1981), paremmin tunnettu taiteilijanimeltään Gummy (koreaksi 거미 ’hämähäkki’), on eteläkorealainen artisti. Hän julkaisi ensimmäisen albuminsa Like Them vuonna 2003.
Bermuda kesäolympialaisissa 2016
Bermuda osallistui kesäolympialaisiin 2016. Sitä edusti kahdeksan urheilijaa viidessä lajissa. Joukkueen lipunkantajana avajaisissa toimi pituushyppääjä Tyrone Smith.
Tsolatsepaami
Tsolatsepaami on bentsodiatsepiinijohdannainen lääkeaine. Sitä käytetään anestesia-aineena eläinlääketieteessä. Tsolatsepaamia annosteltaessa käytetään yleensä - käyttötarkoituksesta riippuen - tiletamiinia tai ksylatsiinia.
Tsolatsepaamin keksivät A. de Wald ja Donald E. Butler ja se on lopputulos hyvin yksityiskohtaisesta bentsodiatsepiinien tutkimisesta vuonna 1969.
Tsolatsepaami yhdistettynä tiletamiiniin sopii hyvin suurten villieläinten kuten gorillojen ja jääkarhujen nukuttamiseen, ja sillä on todettu olevan huomattavasti vähemmän haittavaikutuksia kuin ketamiinilla.
KNM Balder
KNM Balder oli Norjan laivaston Sleipner-luokan hävittäjä toisessa maailmansodassa. Norjan valtauksen jälkeen alus oli Saksan laivastossa saattajana ja koululaivana. Sodan jälkeen se palautettiin Norjalle.
Valmistus
Alus tilattiin Hortenin laivastontelakalta, missä köli laskettiin telakkanumerolla 127. Alus laskettiin vesille 1938 ja se oli huhtikuussa 1940 edelleen varusteltavana ja koulutuksessa Saksan hyökätessä Norjaan. Saksalaiset valtasivat 9. huhtikuuta aluksen Karljohansvernissä. Balderin kunnostus valmistui kesällä 1940 Karljohansvernin laivastontelakalla Hortenissa. Alus otettiin Saksan laivaston palvelukseen 26. heinäkuuta Leopardiksi nimettynä ja torpedoveneeksi luokiteltuna.
Palvelus
Palvelukseen otettaessa alus liitettiin sisaralustensa kanssa 7. torpedovenelaivueeseen, jossa se oli saattajana Skagerrakissa ja Kattegatissa. Se oli heinäkuusta 1940 alkaen koululaivana ja joulukuussa se siirrettiin 27. sukellusvenelaivueeseen Götenhafeniin torpedoiden kerääjäksi. Alus löytyi sodan päätyttyä toukokuussa 1945, minkä jälkeen se palautettiin Norjan laivastolle.
Sodan jälkeen
Alus liitettiin 10. syyskuuta 1946 Norjan laivastoon viirinumerolla L05. Norjan parlamentille 1946 esitetyssä laivastoluettelossa aluksen tyypiksi oli merkitty saattuehävittäjä. Alus muutettiin 1948 fregatiksi, jolloin sen nimi palautettiin KNM Balderiksi. Sen viirinumero vaihtui Natoon liittymisen jälkeen F304:ksi.
Alus poistettiin palveluksesta 1959 ja sijoitettiin poistolistalle. Alus myytiin 1962 romutettavaksi Stavangeriin.
Kiltalaitos
thumb|250px|Killan tunnusta kuvaava [[lasimaalaus Saksassa.]] Kiltalaitos on keskiajalla syntynyt kiltojen yhdessä muodostama kokonaisuus. Käsitteellisesti se on osittain päällekkäinen ammattikuntalaitoksen kanssa. Ammattikunnat saattoivat organisoitua kiltojen tavoin, niiden yhteiskunnallinen ja kulttuurinen merkitys on kuitenkin aivan toisenlainen. Joissakin kielissä kiltaa ja käsityöläisten ammattikuntaa tarkoittava sana on sama (esimerkiksi englannin guild).
Jotkin killat syntyivät hengellisinä järjestöinä, mutta muuttuivat käsityöläisten yhteisöiksi (esim. Kanutin kilta).
Historia
Suomen keskiajalta tunnetaan 17–18 kiltaa. Niistä seitsemän toimi maaseudulla. Keskiajan kiltalaitoksella ei ilmeisesti ollut erityistä suhdetta kaupankäyntiin; sen sijaan killat toimivat ennen kaikkea sosiaalisen elämän keskuksina, käräjien viettopaikkoina ja uskonnollisten juhlien järjestäjinä. Kiltojen keskeinen toimintamuoto olikin suojeluspyhimyksen kunniaksi järjestettyjen pitojen viettäminen. Olaus Magnuksen mukaan ne kestivät kolme päivää. Kiltojen tehtävänä oli myös rauhantilan ylläpitäminen varsinkin maaseudulla. Pohjoismaissa säilyneissä kiltojen säännöissä keskitytäänkin pitkälti hillitsemään oluenjuonnista aiheutuneita ongelmia.
Kaupunkikiltojen mahdollisista taloudellisista yhteyksistä on Suomen osalta mahdollista esittää vain arveluita. Esimerkiksi Turun killat olivat kaikki enemmän tai vähemmän yhteydessä Turun tuomiokirkkoon. Suojeluspyhimysten perusteella on pyritty esittämään arveluita, että esimerkiksi Nikolauksen kilta olisi ollut nimenomaan kauppiaiden kilta.
Kiltalaitos kiellettiin Ruotsissa vuonna 1544 Västeråsin valtiopäivillä juuri sen katolilaisuuden vuoksi. Kiltojen omaisuus takavarikoitiin kruunulle.
Kirsikkapuisto
Kirsikkapuisto eli Kirsikkatarha on Anton Tšehovin kirjoittama nelinäytöksinen näytelmä. Näytelmä sai ensi-iltansa Moskovan taiteellisessa teatterissa 17. tammikuuta 1904. Kirsikkapuisto jäi Tšehovin viimeiseksi teokseksi.
Kirsikkapuiston ensimmäiset näyttämöversiot loivat mielikuvan aateliston rappiosta ja ikävystyneisyydestä: pitsiverhoja, lasikuisteja, hitaita viipyileviä puheenvuoroja.
Suomennokset
Näytelmä on julkaistu kahtena suomennoksena. Eino Kalima suomensi sen nimellä Kirsikkapuisto 1960-luvulla, ja Martti Anhavan suomennos Kirsikkatarha ilmestyi 1999.
Täydennysarmeija
Täydennysarmeija oli osa Saksan keisarikunnan armeijaa ensimmäisen maailmansodan aikana ja natsi-Saksan Wehrmachtia toisen maailmansodan aikana. Täydennysarmeija koostui johdosta, hallinnosta, koulutus- ja vartioyksiköistä. Se oli sotien aikana sijoitettu Saksan valtakunnan maaperälle.
Toinen maailmansota
Täydennysarmeijan joukoissa oli vuosina 1941–1943 yli kaksi miljoonaa sotilasta. Määrä pieneni sodan edetessä loppuaan kohden, sillä osia siitä siirrettiin koko ajan enemmän rintamille.
Porokylän rautatieasema
Porokylän rautatieasema on Suomen rataverkon rautatieliikennepaikka Pohjois-Karjalan Nurmeksessa rataosuudella Joensuu–Kontiomäki. Se sijaitsee Nurmeksen Porokylässä, entisen Nurmeksen maalaiskunnan keskuksessa ja paikkakunnan vanhassa kirkonkylässä.